Miguel Arias Cañete

**Miguel Arias Cañete** (s. 24. helmikuuta 1950) on espanjalainen poliitikko, joka toimi ilmastotoimien ja energia-asioiden EU-komissaarina Junckerin komissiossa 2014–2019. Hän on ollut Euroopan parlamentin jäsen 1986-1999.

Arias opiskeli oikeustiedettä Madridin Complutense-yliopistossa. Valmistuttuaan vuonna 1974 hän työskenteli valtionsyyttäjänä. Vuonna 1978 hänestä tuli oikeustieteen professori Cádizin yliopistoon. Vuonna 1982 hän jätti opetusvirkansa tultuaan valituksi Andalusian parlamentin jäseneksi. Hänestä tuli Euroopan parlamentin jäsen Espanjan liityttyä unioniin vuonna 1986. Hän pysyi tehtävässä vuoteen 1999 asti johtaen maatalous- ja aluekehitysvaliokuntia. Arias toimi Espanjan maatalous- ja kalastusministerinä vuosina 2000–2004. Hän toimi myös Espanjan maatalous-, elintarvike- ja ympäristöministerinä vuosina 2011–2014, ennen kuin hänet valittiin puolueensa listan johtoon Euroopan parlamentin vaaleissa 2014.

Vuonna 2014 energiapolitiikkaa pidettiin paljon tärkeämpänä kuin ilmastoasioita. Jean-Claude Juncker yhdisti energia- ja ilmastoasiat samaan salkkuun, jonka entinen maatalous- ja ympäristöministeri Arias sai hoidettavakseen. Ympäristöjärjestöt vastustivat Ariasin valintaa. Häntä pilkattiin nimellä "Señor Petrolhead". Arias Cañete myi osakkeensa kahdessa öljy-yhtiössä, Petrolifera Ducarissa ja Petrologis Canariasissa. Hän myös pyysi anteeksi seksistisiä kommenttejaan. Hän sai lopulta parlamentin hyväksynnän komission tehtävään.

Junckerin luoma uusi salkku oli painava. Junckerin omaksuessa pidättyvän asenteen ilmastopolitiikkaan, Arias Cañetesta sai hoitaa keskustelua  globaalisti tärkeästä asiasta. Komission viiden vuoden toimikauden aikana eurooppalaiset päättäjät nostivat vihreän energian tavoitteita yli EU-johtajien vuonna 2014 sopimien, nostaneet autonvalmistajien päästövaatimuksia, johtaneet ongelmallisen päästökauppajärjestelmän uudistusta ja ottaneet käyttöön kaikkien aikojen ensimmäiset päästötavoitteet kuorma-autoille. Mutta Ariaskaan ei onnistunut muuttamaan EU:n ilmastotavoitteita dramaattisesti. Tavoite vähentää päästöjä 40 prosentilla vuoteen 2030 mennessä asetettiin vuonna 2014, eikä se siitä muuttunut, eräiden vaikutusvaltaisten jäsenten, kuten Saksan, vastustaessa. Neuvotteluissa Arias Cañete panosti henkilökohtaisiin yhteyksiin. Yrittäessään saada EU-jäsenet sitoutumaan uusiin kansallisiin päästörajoituksiin hän matkusti pääkaupungista toiseen ja loi yhteyksiä hiilestä riippuvaisiin puolalaisiin vodkan ja yhteisen katolisen uskon kautta.

Arias Cañeten salkun painoarvo kävi selväksi vuonna 2015 Pariisin ilmastoneuvottelujen aikana, kun hän oli avainasemassa sopimuksen kokoamisessa Yhdysvaltojen ja Kiinan kanssa. Hänen kerrotaan nukkuneen viikon aikana vain 11 tuntia.

Aiemmin esoteerinen kysymys oli nopeasti nousemassa yhdeksi maailman tärkeimmistä prioriteeteista. YK:n raportin toisensa jälkeen korostaessa kasvavaa globaalin katastrofin vaaraa, ilmastonmuutos hallitsee nyt politiikkaa, taloutta ja liike-elämää. Ilmaston lämpeneminen ja pyrkimys hiilidioksidipäästöjen vähentämiseen vaikuttavat paljon muuhunkin kuin energiapolitiikkaan – kaikki sähköautojen rakentamisesta rahoitusmarkkinoiden uudelleenkalibrointiin ilmastoriskien huomioon ottamiseksi, ja kuivuuden ja tulvien vaikutukset maatalouteen on nipistetty "ilmastotoimien" alle.
Virkakautensa lopulla Arias Cañete tapasi ilmastoaktivisti Greta Thunbergin ja painosti EU:ta laittamaan tavoitteeksi tulla ilmastoneutraaliksi vuosisadan puoliväliin mennessä.
Asian poliittinen vaikutus korostui vuoden 2019 eurovaaleissa, kun vihreät ja ympäristöpuolueet nousivat kannatukseen ja jopa konservatiiviset ryhmät, kuten Arias Cañeten Euroopan kansanpuolue, pyrkivät omaksumaan aggressiivisempaa ilmastopolitiikkaa. Arias Cañete sanoi nähneensä ilmastonmuutoksen poliittiset ja ympäristövaikutukset omin silmin. EU:n pääneuvottelijana kansainvälisissä ilmastoneuvotteluissa hän matkusti Tyynenmeren ilmastonmuutoksen kriisialueille ja vaalisuhteita saarivaltioihin ja muihin haavoittuviin kehitysmaihin.

Komissaarikautensa päätyttyä Arias jäi eläkkeelle.

## Lähteet